Амармалташьтә птқәа уажәааны аҩнқәа, ахыбрақәа ирдәылҵны, ауҭратых, ашәыр уҳәа рышҳам рылаҵо идәықәлеит. Урҭ напыла рыҟәшәара азхом, хәшәыла иқәгатәуп. Ахәшәқәа рықәҭәаразы иманшәалоу аамҭоуп ақәа анамуа, ашьыжь, нас ахәылбыҽха, ашоура анӷьеҩу ахәшәтәра мчы аиуам. Гәдоуҭа араион аҿы Краснодартәи аспециалистцәа, араион ахаҭарнакцәа рыцны, акыҭақәа ирҭааны ахәышәтәышьа еиҳа ишиашоу атәы рзеиҭарҳәон, иддырбон.
"Аџьықәреи знык ауп ахәшә анақәырҭәо, ашәҭра ианалаго, ахпапын аноунажьуа. Иԥшқаӡа аџьықәреи аҿалара ианалаго ирфоит аптқәа, убри аамҭазы знык ахәшә ақәырҭәоит. Ауаҩы иԥырхагаӡам, избанзар жәохәымш рышьҭахь ахәшә иақәҭәаз алҵуеит. Апты ақәҭәаӡом, иашьуеит, аџьықәреи бзиахоит", - азгәеиҭеит Кәарцхьиа.
Шәазыӡырҩла арадио Sputnik Аԥсны аефир.